Bhí blianta ann freisin nuair a phioc imreoirí an GPA a bhfoireann féinig agus bhronntaí na gradaim sin ag an dinnéar bliantúil a bhíodh acusan. Ach sa lá atá inniu ann foireann amháin a roghnaítear faoi bhrat an CLG agus an GPA. Bíonn easaontas, argóintí agus cur agus cúiteamh go leor i gcónaí faoi dhéantús na foirne. Cad ina thaobh ná beadh agus sinn chomh dílis dár gcontaetha féin!